আগুনে ঝলসে মৃত ৫১, জখম বহু! ভোররাতে নৈশক্লাবে হুলুস্থুল কাণ্ড

ওয়েব ডেস্ক: গভীর রাতে চলছিল পার্টি। আতশবাজির ফুলকিতে রাতের অন্ধকার যেন ঢেকে গিয়েছিল। কিন্তু এই সীমাহীন আনন্দ মুহূর্তে পরিণত বিপর্যয়ের দুর্বিপাকে। ভোররাতে নৈশক্লাবে (Night Club) লাগল ভয়াবহ আগুন (Fire Broke Out)। আর তাতেই প্রাণ হারালেন ৫০-এর বেশি মানুষ, আহত ১০০-এ বেশি। রবিবারের ভোররাতে ঘটনাটি ঘটে উত্তর ম্যাসিডনিয়ার (North Macedonia) কোকানি শহরের একটি নৈশ ক্লাবে।

সূত্রের খবর, রাতের অন্ধকারে ঘটা এই ভয়াবহ অগ্নিকাণ্ডে শেষ খবর পাওয়া পর্যন্ত অন্তত ৫১ জনের মৃত্যুর খবর সামনে এসেছে। শনিবার গভীর রাতে এই দুর্ঘটনা ঘটে, যখন ক্লাবটিতে একটি অনুষ্ঠান চলছিল। তাই ঘটনার সময় সেখানে হাজারেরও বেশি মানুষ উপস্থিত ছিলেন বলে জানা গিয়েছে। তাই মৃতের পাশাপাশি আহতের সংখ্যাটাও বিপুল। জানা গিয়েছে, ঘটনায় ১০০-এ বেশি মানুষ জখম হয়েছেন। তাঁদের মধ্যে কয়েকজনের অবস্থা গুরুতর।

আরও পড়ুন: টর্নেডোর তাণ্ডব, রাতারাতি শ্মশানপুরীতে পরিণত হল মধ্য আমেরিকা!

কিন্তু নৈশক্লাবে আচমকা এগুন লাগল কেন? প্রাথমিক তথ্য অনুযায়ী, অগ্নিকাণ্ডের কারণ হতে পারে অনুষ্ঠানের জন্য ব্যবহৃত আতশবাজির (Fire Crackers) সরঞ্জাম। প্রত্যক্ষদর্শীদের মতে, প্রথমে আগুনের ছোট্ট ফুলকি দেখা যায়, যা দ্রুত ছড়িয়ে পড়ে গোটা ক্লাবে। সেই সময় মঞ্চে একটি গানের দল পারফর্ম করছিল। অন্যদিকে মঞ্চের সামনে উপস্থিত দর্শকদের মধ্যে বেশিরভাগই ছিলেন তরুণ-তরুণী।

NORTH MACEDONIA FIRE UPDATE: At least 50 people have been killed in a fire at the Pulse nightclub in Kocani, North Macedonia, according to the country’s interior ministry. The fire erupted around 3:00 AM Sunday during a performance by hip-hop duo ADN, with eyewitness video… pic.twitter.com/kg5ln6JW4o

— The Risk Intelligence Group (@riskintelgroup) March 16, 2025

সূত্রের খবর, স্থানীয় সময় আনুমানিক রাত ৩টার দিকে আগুন লাগে। দ্রুত আগুন ছড়িয়ে পড়ায় অনেকেই বের হওয়ার পথ খুঁজে পাননি। ফায়ার সার্ভিস দ্রুত ঘটনাস্থলে পৌঁছে আগুন নিয়ন্ত্রণে আনলেও, ততক্ষণে অনেকেই আগুনের লেলিহান শিখায় মারা গিয়েছেন। আহত শতাধিক ব্যক্তিকে স্থানীয় হাসপাতাল ও স্বাস্থ্যকেন্দ্রে ভর্তি করা হয়েছে। এই ভয়াবহ দুর্ঘটনায় গোটা উত্তর ম্যাসিডনিয়ায় শোকের ছায়া নেমে এসেছে।

দেখুন আরও খবর:

The post আগুনে ঝলসে মৃত ৫১, জখম বহু! ভোররাতে নৈশক্লাবে হুলুস্থুল কাণ্ড first appeared on KolkataTV.