চলন্ত এক্সপ্রেস ট্রেনে আগুন! হুলুস্থুল কাণ্ড পুরুলিয়ায়

পুরুলিয়া: চলন্ত ট্রেনে ভয়াবহ অগ্নিকাণ্ড (Fire Broke Out)। বরাতজোরে প্রাণে বাঁচলেন যাত্রীরা। বুধবার দুপুরে অগ্নিকাণ্ডের কবলে পড়ে বক্সার-টাটানগর সুপারফাস্ট এক্সপ্রেস (Buxar-Tatanagar Superfast Express)। সূত্রের খবর, ট্রেনটি আদ্রা থেকে ছেড়ে যখন টাটানগর দিকে যাচ্ছিল, সেই সময় পুরুলিয়া (Purulia) ছড়রা স্টেশনের আগে আচমকা আগুন দেখতে পান যাত্রীরা।

গাউনের শিখা এবং ধোঁয়া দেখার পরেই ট্রেনে থাকা যাত্রীদের মধ্যে আতঙ্ক ছড়িয়ে পড়ে। পরে যাত্রীরা ইমারজেন্সি চেন টেনে ট্রেনটিকে দাঁড় করান। তৎক্ষণাৎ ট্রেনে মজুত থাকা অগ্নি নির্বাপক সিলিন্ডার এনে আগুন নেভানো চেষ্টা করেন যাত্রীরাই।

আরও পড়ুন: “ছিঃ রে ননী ছিঃ” প্যারোডি পোস্টারে বিজেপিকে খোঁচা তৃণমুলের

ঘটনার খবর পেয়ে আদ্রা রেল শাখার (Adra Railway Division) পক্ষ থেকে রেল আধিকারিক ও রেল পুলিশের একটি দল ঘটনাস্থলে পৌঁছয়। একইসঙ্গে পুরুলিয়া থেকে একটি দমকলের ইঞ্জিন এসে আগুন নিয়ন্ত্রনে আনে। এদিনের অগ্নিকাণ্ডের ঘটনায় কেউ হতাহত হয়নি বলেই জানা গিয়েছে।

কিন্তু কীভাবে এই ঘটনা ঘটল, তা এখনও জানা যায়নি। তবে প্রাথমিক ভাবে মনে করা হচ্ছে, শর্ট সার্কিট বা যাত্রীদের মধ্যে কেউ ধূমপান করায় আগুন লাগতে পারে। তবে গোটা ঘটনার তদন্ত শুরু করেছে রেল পুলিশ ও রেল দফতর।

দেখুন আরও খবর:

The post চলন্ত এক্সপ্রেস ট্রেনে আগুন! হুলুস্থুল কাণ্ড পুরুলিয়ায় first appeared on KolkataTV.