মুম্বইয়ের ২৪ তলা ভবনে ভয়াবহ অগ্নিকান্ড

ওয়েব ডেস্ক: মুম্বইয়ের বহুতলে ভয়াবহ অগ্নিকান্ড। রবিবার পশ্চিম শহরতলির একটি ২৪ তলা আবাসিক ভবনে আচমকা আগুন লাগে। কালো ধোঁয়ায় ঢেকে যায় গোটা এলাকা। খবর পেয়ে ঘটনাস্থলে পৌঁছয় দমকল বাহিনী (Fire Fighters)। তবে ঘটনায় এখনও পর্যন্ত কোনও হতাহতের খবর মেলেনি। কীভাবে এই আগুন লাগল তা এখনও স্পষ্ট নয়।

সূত্রের খবর, রবিবার দুপুর ৩টে নাগাদ শান্তি নগরের নিউ জনকল্যাণ সোসাইটির (New Jankalyan Society) ৭ তলায় আচমকা অগ্নিকান্ডের (Fire Broke Out) ঘটনা ঘটে। ঘটনা নজরে আসতেই দমকলকে (Fire Fighters) খবর দেওয়া হয়। খবর পেয়েই ঘটনাস্থলে ছুটে আসে দমকলের ৭টি ইঞ্জিন। তড়িঘড়ি তাঁরা আগুন নেভানোর কাজে হাত লাগান। অন্যদিকে, ওই ভবনের ভিতরে আটকে থাকা মানুষজনেদের উদ্ধারের কাজ শুরু করে। ঘটনাস্থল ঘন কালো ধোঁয়ায় ঢেকে যাওয়ায় আগুন নেভানো ও উদ্ধার কাজে রীতিমতো বেগ পেতে হয় দমকল কর্মীদের।

আরও পড়ুন: মিরাটে গণেশ বিসর্জনের শোভাযাত্রায় খুন যুবক

ডেপুটি ফায়ার অফিসার দীপক ঘোষ জানিয়েছেন, “বি-উইংয়ের দুই মিটার কেবিনে আগুন লেগেছে। আমাদের দল ঘটনাস্থলে পৌঁছনোর সঙ্গে সঙ্গেই আমরা আগুন নিয়ন্ত্রণের চেষ্টা শুরু করেছি।”

তিনি আরও জানিয়েছেন, “আমরা তিনটি জায়গায় সিঁড়ি তৈরি করে ভবনের ভিতরে আটকে পড়া মানুষজনেদের উদ্ধার করেছি”। তবে কীভাবে এই আগুন লাগল তা এখনও স্পষ্ট নয়।

দেখুন অন্য খবর