ভয়াবহ দাবানল! পুড়ে ছারখার ৩,৫০০ একর এলাকা

ওয়েব ডেস্ক: ফের বিধ্বংসী আগুনে (Fire Broke Out) পুড়ে ছারখার হয়ে গেল ফ্লোরিডার (Florida) মায়ামি-ডেড এলাকা। ভয়াবহ দাবানলে (Wild Fire) ক্ষতিগ্রস্ত হল হাজার হাজার একর জমি। সূত্রের খবর, মঙ্গলবার সন্ধ্যায় হঠাৎ ছড়িয়ে পড়ে এই আগুন। এতে বিপর্যস্ত হয়েছে স্থানীয় পরিবহণ (Transportation) ব্যবস্থাও। দাবানলের কারণে গুরুত্বপূর্ণ দুটি মার্কিন হাইওয়ে কিছু সময়ের জন্য বন্ধ রাখা হয়। ফলে নিত্যযাত্রীদের ভোগান্তি চরমে পৌঁছয়।

স্থানীয় সূত্রে জানা গিয়েছে, মঙ্গলবার সন্ধ্যায় ফ্লোরিডা-কিজের সঙ্গে মূল ভূখণ্ডের সংযোগকারী একমাত্র হাইওয়ে ‘ইউএস-১’-এর প্রায় ১৮ মাইল এলাকা দাবানলের কবলে পড়ে। আগুন দ্রুত ছড়িয়ে পড়ায় ওই অংশের যান চলাচল সম্পূর্ণ বন্ধ করে দেওয়া হয়। একইসঙ্গে, কার্ড সাউন্ড রোডও সাময়িকভাবে বন্ধ রাখা হয়।

আরও পড়ুন: “কথা দিয়েছি, কথা রেখেছি…,” সুনীতা ফিরতেই বড় দাবি ট্রাম্পের

এদিকে সরকারি সূত্রে খবর, দাবানলের ফলে এখন পর্যন্ত ৩৫০০ একর জমি পুড়ে গিয়েছে। হাইওয়ের পাশে উঁচু আগুনের শিখা ও কালো ধোঁয়ার ভয়ংকর দৃশ্য সামাজিক যোগাযোগমাধ্যমে ছড়িয়ে পড়েছে। মনরো কাউন্টি শেরিফের দফতর দাবানলের বেশ কিছু ছবি প্রকাশ করেছে। যদিও সেই ছবিগুলির সত্যতা যাচাই করেনি কলকাতা টিভি ডিজিটাল।

যদিও এই দাবানল কেন তৈরি হল, তা এখনও জানা যায়নি। পাশাপাশি এই অগ্নিকাণ্ডের ফলে কেউ আহত হয়েছেন কিনা, সে সম্পর্কেও নিশ্চিত কোনও তথ্য পাওয়া যায়নি। দীর্ঘ প্রচেষ্টার পর ফায়ার সার্ভিস কর্মীরা আগুন নিয়ন্ত্রণে আনতে সক্ষম হলেও আগুন এখনও পুরোপুরি নিভে যায়নি। পরিস্থিতির উপর নজর রাখছেন দমকল কর্মীরা।

দেখুন আরও খবর:

The post ভয়াবহ দাবানল! পুড়ে ছারখার ৩,৫০০ একর এলাকা first appeared on KolkataTV.