অগ্নিকাণ্ড! টানা ১৮ ঘন্টা অন্ধকারে বিমানবন্দর, এখন কী অবস্থা?

ওয়েব ডেস্ক: বিমানবন্দরের ইলেক্ট্রিক্যাল সাবস্টেশনে ভয়াবহ আগুন (Fire Broke Out), টানা ১৮ ঘন্টা ব্যাহত বিমানবন্দরের বিদ্যুৎ পরিষেবা। তার জেরে ল্যান্ড অবধি করতে পারেনি বেশ কিছু বিমান। আকাশে থাকা বেশ কিছু বিমানের অভিমুখও বদল করে দেওয়া হয়। শুক্রবার এই ঘটনাকে কেন্দ্র করে হুলুস্থুল কাণ্ড বাঁধে লন্ডনের হিথরো বিমানবন্দরে (Heathrow Airport)। যদিও খবর মিলেছে যে, শুক্রবার রাতের দিকে পরিষেবা স্বাভাবিক হতে শুরু করেছে।

স্থানীয় সময় বৃহস্পতিবার রাত ১১টা ২৩ মিনিট অর্থাৎ, ভারতীয় সময় শুক্রবার ভোর ৪টে ৫৩ মিনিট নাগাদ বিমানবন্দরের নিকটবর্তী একটি বিদ্যুৎকেন্দ্রে (Electrical Substation) আগুন লাগে। ওই বিদ্যুৎকেন্দ্রে ২৫ হাজার লিটার কুলিং অয়েল মজুত ছিল। আচমকা দাউ দাউ করে জ্বলতে শুরু করে সেই কুলিং অয়েল। আগুনের কারণে বিদ্যুৎ সংযোগ বিচ্ছিন্ন হলে স্থানীয় সময় রাত ২টো নাগাদ হিথরো বিমানবন্দর পুরোপুরি বন্ধ করে দেওয়া হয়।

আরও পড়ুন: ফের ২৯৫ ভারতীয়কে ফেরত পাঠাচ্ছে আমেরিকা, এবারও কি হাতকড়া?

উল্লেখ্য, হিথরো শুধুমাত্র ব্রিটেন নয়, গোটা ইউরোপের ব্যস্ততম বিমানবন্দর। এদিকে অগ্নিকাণ্ডের কারণে অনেক ফ্লাইট যেমন বাতিল করা হয় হয়, তেমন আবার অনেক ফ্লাইটের সময়সূচি পরিবর্তন করা হয়। তাই এত দীর্ঘ সময় পরিষেবা বন্ধ থাকায় হাজার হাজার যাত্রী চরম দুর্ভোগে পড়েন। যদিও এই ঘটনায় দুঃখপ্রকাশ করেছে হিথরো বিমানবন্দর কর্তৃপক্ষ।

UPDATE: We are working with @LondonFire to establish the cause of the fire which remains under investigation.

While there is currently no indication of foul play we retain an open mind at this time.

Read our update below. pic.twitter.com/OKiwkWIS3C

— Metropolitan Police (@metpoliceuk) March 21, 2025

লন্ডনের দমকল বিভাগ জানিয়েছে, আগুন লাগার কারণ এখনও স্পষ্ট নয়। তবে পুলিশ অন্তর্ঘাতের সম্ভাবনা উড়িয়ে দিয়ে বিষয়টি তদন্ত করে দেখছে। আগুন নিয়ন্ত্রণে আসার পরও শুক্রবার পর্যন্ত বিদ্যুৎকেন্দ্রের পাঁচ শতাংশ অংশ জ্বলছিল।

দেখুন আরও খবর:

The post অগ্নিকাণ্ড! টানা ১৮ ঘন্টা অন্ধকারে বিমানবন্দর, এখন কী অবস্থা? first appeared on KolkataTV.