এক ঝটকায় ২২ জনের মৃত্যু! চীনের শহরে কান্নার রোল

ওয়েব ডেস্ক: ভয়াবহ অগ্নিকাণ্ডের (Fire Broke Out) কবলে আস্ত একটি রেস্তোঁরা (Restaurant)। আগুনে ঝলসে প্রাণ হারালেন ২২ জন নিরীহ মানুষ। ভারত নয়, ভয়ঙ্কর এই অগ্নিকাণ্ডের ঘটনা ঘটল প্রতিবেশি দেশের এক বড় শহরে। সূত্রের খবর, মঙ্গলবার বেলার দিকে চীনের (China) লিয়াওনিং প্রদেশের লাওয়াং শহরে একটি রেস্তোরাঁয় আচমকা আগুন লেগে যায়। আর এই ভয়াবহ অগ্নিকাণ্ডে অন্তত ২২ জনের মৃত্যু হয়েছে এবং আরও ৩ জন আহত হয়েছেন।

জানা গিয়েছে, মঙ্গলবার দুপুর ১২টা ২৫ মিনিটের দিকে প্রথমবার আগুনের লেলিহান শিখা দেখা যায়। সেই সময় ধোঁয়া বেরিয়ে আসতে দেখা যায় বলেও জানিয়েছেন চীনের রাষ্ট্র পরিচালিত সংবাদ সংস্থা শিনহুয়া। তবে আগুন লাগার কারণ এখনও নিশ্চিতভাবে জানা যায়নি। আহতদের ভর্তি করা হয়েছে হাসপাতালে। আগুন নিয়ন্ত্রণে আনার চেষ্টা করছেন চীনের দমকল কর্মীরা।

আরও পড়ুন: রাষ্ট্রপুঞ্জের মঞ্চে পাকিস্তানকে ধুয়ে দিল ভারত

এদিকে চীনের প্রেসিডেন্ট শি জিনপিং আহতদের দ্রুত চিকিৎসা নিশ্চিত করতে সংশ্লিষ্ট কর্তৃপক্ষকে সর্বাত্মক প্রচেষ্টা চালানোর নির্দেশ দিয়েছেন। তবে এই প্রথম নয়, চলতি মাসে চীনে এটি দ্বিতীয় বড় অগ্নিকাণ্ডের ঘটনা। এর আগে উত্তর চীনের হেবেই প্রদেশের একটি বৃদ্ধনিবাসে ভয়াবহ আগুন লেগে যায়। তাতে মৃত্যু হয় ২০ জন বৃদ্ধের। পরে জানা যায়, লংহুয়া কাউন্টির চেংদে শহরে অবস্থিত ঐ বৃদ্ধনিবাসে আগুন লাগার সময় সেখানে মোট ৩৯ জন বয়স্ক মানুষ ছিলেন।

#BREAKING ?

First images from the restaurant fire ?

22 people dead and 3 injured after a #fire broke out at a restaurant near a resettlement housing complex in Liaoyang, #Liaoning Province. The investigation is ongoing. #China #fire pic.twitter.com/WRelu9T8ov

— Nazlı Özdemir (@nazliiozdemr) April 29, 2025

তবে মঙ্গলবারের রেস্তোঁরাত অগ্নিকাণ্ডের ঘটনার জেরে ব্যাপক আতঙ্ক ছড়িয়ে পড়ে চীনের লিয়াওনিং প্রদেশের লাওয়াং শহরজড়ে। স্থানীয়রা আতঙ্কিত হয়ে পড়েন। কারণ কিছুদিন আগেই একইরকমের ঘটনার বলি হয়েছেন অনেকেই। আর এবার এই এইরকমের ঘটনা কেড়ে নিল ২২টি তাজা প্রাণ।

দেখুন আরও খবর:

The post এক ঝটকায় ২২ জনের মৃত্যু! চীনের শহরে কান্নার রোল first appeared on KolkataTV.